CELEX: 32020R1230
Language: lv
Date: 2019-11-29 00:00:00
Title: Komisijas Deleģētā regula (ES) 2020/1230 (2019. gada 29. novembris), ar ko Eiropas Parlamenta un Padomes Regulu (ES) 2017/2402 papildina attiecībā uz regulatīvajiem tehniskajiem standartiem, kuros precizē informāciju par vērtspapīrošanas repozitorija reģistrācijas pieteikumu un informāciju par vienkāršotu pieteikumu par darījumu reģistra reģistrācijas paplašināšanu (Dokuments attiecas uz EEZ)

3.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 289/345
               
            
         KOMISIJAS DELEĢĒTĀ REGULA (ES) 2020/1230
         (2019. gada 29. novembris),
         ar ko Eiropas Parlamenta un Padomes Regulu (ES) 2017/2402 papildina attiecībā uz regulatīvajiem tehniskajiem standartiem, kuros precizē informāciju par vērtspapīrošanas repozitorija reģistrācijas pieteikumu un informāciju par vienkāršotu pieteikumu par darījumu reģistra reģistrācijas paplašināšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/2402 (2017. gada 12. decembris), ar ko nosaka vispārēju regulējumu vērtspapīrošanai un izveido īpašu satvaru attiecībā uz vienkāršu, pārredzamu un standartizētu vērtspapīrošanu, un groza Direktīvas 2009/65/EK, 2009/138/EK un 2011/61/ES un Regulas (EK) Nr. 1060/2009 un (ES) Nr. 648/2012 (1), un jo īpaši tās 10. panta 7. punkta trešo daļu, ciktāl tā attiecas uz minētā punkta pirmā apakšpunkta b) un c) punktu,
         tā kā:
         
                     (1)
                  
                  
                     Regulas (ES) 2017/2402 7. panta 2. punktā paredzēts, ka informāciju saistībā ar vērtspapīrošanas darījumu dara pieejamu, izmantojot vērtspapīrošanas repozitoriju, vai, ja šāds repozitorijs nav reģistrēts saskaņā ar minētās regulas 10. pantu, izmantojot tīmekļa vietni, kas atbilst konkrētām prasībām. Regulas (ES) 2017/2402 10. pantā ir paredzēti nosacījumi un procedūra attiecībā uz vērtspapīrošanas repozitoriju reģistrāciju, tostarp prasība iesniegt vai nu reģistrācijas pieteikumu, vai – attiecībā uz darījumu reģistriem, kas jau reģistrēti saskaņā ar Eiropas Parlamenta un Padomes Regulas (ES) Nr. 648/2012 (2) VI sadaļas 1. nodaļu vai saskaņā ar Eiropas Parlamenta un Padomes Regulas (ES) 2015/2365 (3) III nodaļu – reģistrācijas paplašināšanas pieteikumu, piemērojot Regulas (ES) 2017/2402 7. pantu.
                  
               
                     (2)
                  
                  
                     Lai līdz minimumam samazinātu papildu operacionālās izmaksas tirgus dalībniekiem, noteikumi par vērtspapīrošanas repozitoriju reģistrāciju, tostarp noteikumi par reģistrāciju, izmantojot reģistrācijas paplašināšanu, piemērojot Regulas (ES) 2017/2402 7. pantu, būtu jābalsta uz esošajām infrastruktūrām, darbības procesiem un formātiem, kas ieviesti saistībā ar pārskatu sniegšanu par vērtspapīru finansēšanas darījumiem un atvasināto instrumentu līgumiem. Tomēr reģistrācijas noteikumos būtu jāatspoguļo arī vērtspapīrošanas īpatnības, tostarp sarežģījumi, kas saistīti ar vērtspapīrošanas datu mitināšanu un dokumentāciju, un tajos būtu jāatspoguļo nesenie notikumi tirgū, piemēram, juridisko personu identifikatoru kopīga izmantošana, kas palīdz labāk sakārtot un klasificēt pieteikumā iesniedzamo informāciju par juridiskajām personām. Skaidrības un pieteikuma iesniedzēju ērtības labad ir arī vēlams, lai noteikumos par reģistrāciju tiktu ievērota Regulā (ES) 2017/2402 noteikto attiecīgo prasību secība.
                  
               
                     (3)
                  
                  
                     Vērtspapīrošanas darījumi ir ļoti sarežģīti instrumenti, kas saistīti ar daudziem dažādiem informācijas veidiem, tostarp informāciju par pamatā esošo riska darījumu iezīmēm, informāciju par to naudas plūsmām, informāciju par vērtspapīrošanas darījuma struktūru un informāciju par juridiskajiem un operatīvajiem pasākumiem ar trešām personām. Tāpēc ir svarīgi, lai potenciālais vērtspapīrošanas repozitorijs varētu apliecināt pietiekamas zināšanas un darba pieredzi saistībā ar vērtspapīrošanas darījumiem, kā arī spēju saņemt, apstrādāt un darīt pieejamu attiecīgo informāciju, kas noteikta Regulā (ES) 2017/2402. Potenciālajiem vērtspapīrošanas repozitorijiem būtu arī jāspēj apliecināt, ka to personāls, sistēmas, kontroles un procedūras ir piemērotas, lai nodrošinātu atbilstību prasībām, kas noteiktas Regulā (ES) 2017/2402.
                  
               
                     (4)
                  
                  
                     Vērtspapīrošanas repozitoriji var sniegt pakalpojumus (turpmāk – “vērtspapīrošanas papildpakalpojumi”), kas ir tieši saistīti ar to pakalpojumu īstenošanu, attiecība uz kuriem ir nepieciešama reģistrācija kā vērtspapīrošanas repozitorijam saskaņā ar Regulu (ES) 2017/2402, un kas izriet no tiem (turpmāk – “vērtspapīrošanas pamatpakalpojumi”). Piemēram, vērtspapīrošanas repozitoriji var sniegt pētniecības vai konsultāciju pakalpojumus potenciālam vērtspapīrošanas emitentam, kas izmanto vērtspapīrošanas reģistram pieejamos vērtspapīrošanas datus. Vērtspapīrošanas repozitoriji var arī sniegt papildpakalpojumus, kas nav tieši saistīti ar vērtspapīrošanas pamatpakalpojumu īstenošanu un kas neizriet no tiem (ar vērtspapīrošanu nesaistīti papildpakalpojumi). Tomēr kopīgu resursu izmantošana vērtspapīrošanas repozitorijā gan vērtspapīrošanas pamatpakalpojumu, gan vērtspapīrošanas papildpakalpojumu, gan arī ar vērtspapīrošanu nesaistītu papildpakalpojumu sniegšanai varētu izraisīt operacionālo risku kaitīgu ietekmi uz citiem minētajiem pakalpojumiem. Tādēļ pakalpojumiem, kas saistīti ar informācijas validēšanu, saskaņošanu, apstrādi vai uzskaiti, var būt nepieciešams efektīvs operacionāls nošķīrums, lai izvairītos no šādas kaitīgas ietekmes. No otras puses, varētu uzskatīt, ka tāda prakse kā, piemēram, sistēmu kopīga saskarne, kopīgs informācijas piekļuves punkts vai viena un tā paša personāla izmantošana pārdošanas, atbilstības nodrošināšanas vai klientu pakalpojumu palīdzības dienesta jomā, ir mazāk pakļauta šādai kaitīgai ietekmei, un līdz ar to tām nebūs katrā ziņā nepieciešams šāds operacionāls nošķīrums. Tāpēc vērtspapīrošanas repozitorija reģistrācijas pieteikuma iesniedzējiem būtu jāapliecina, ka tie ir izveidojuši atbilstoša līmeņa operacionālu nošķīrumu starp resursiem, sistēmām un procedūrām, ko izmanto, veicot tās komercdarbības, kuras ir saistītas ar vērtspapīrošanas pamatpakalpojumu sniegšanu, un resursiem, sistēmām un procedūrām, ko izmanto, veicot citas komercdarbības, kuras ir saistītas ar vērtspapīrošanas papildpakalpojumu sniegšanu, neatkarīgi no tā, vai šīs citas komercdarbības jomas pārvalda vērtspapīrošanas repozitorijs, saistīta struktūra vai cita vienība.
                  
               
                     (5)
                  
                  
                     Regulas (ES) 2017/2402 10. panta 5. punktā ir paredzēts vienkāršots reģistrācijas paplašināšanas pieteikums, ja darījumu reģistri, kas reģistrēti saskaņā ar Regulu (ES) Nr. 648/2012 vai Regulu (ES) 2015/2365, iesniedz pieteikumu, lai to esošā reģistrācija kā darījumu reģistram tiku paplašināta, piemērojot Regulas (ES) 2017/2402 7. pantu. Tādēļ, lai izvairītos no prasību dublēšanās, informācijā, kas jāsniedz darījumu reģistram, kurš iesniedz pieteikumu reģistrācijas paplašināšanai, būtu jāietver tikai informācija par pielāgojumiem, kas vajadzīgi, lai nodrošinātu atbilstību Regulai (ES) 2017/2402.
                  
               
                     (6)
                  
                  
                     Šīs regulas pamatā ir regulatīvo tehnisko standartu projekts, ko Komisijai iesniegusi Eiropas Vērtspapīru un tirgu iestāde (EVTI).
                  
               
                     (7)
                  
                  
                     Saskaņā ar Eiropas Parlamenta un Padomes Regulas (ES) Nr. 1095/2010 (4) 10. pantu EVTI ir veikusi atklātu sabiedrisko apspriešanu par regulatīvo tehnisko standartu projektu, kas ir šīs regulas pamatā, izvērtējusi iespējamās saistītās izmaksas un ieguvumus un lūgusi ar minētās regulas 37. pantu izveidotās Vērtspapīru un tirgu nozares ieinteresēto personu grupas atzinumu,
                  
               IR PIEŅĒMUSI ŠO REGULU.
         
            1. pants
            Definīcijas
            Šajā regulā piemēro šādas definīcijas:
            
                        1)
                     
                     
                        “lietotājs” attiecībā uz vērtspapīrošanas repozitoriju ir jebkurš no turpmāk uzskaitītajiem:
                        
                                    a)
                                 
                                 
                                    jebkura struktūra, kas minēta Regulas (ES) 2017/2402 17. panta 1. punktā;
                                 
                              
                                    b)
                                 
                                 
                                    jebkura pārskatu sniedzoša struktūra attiecībā uz minēto vērtspapīrošanas repozitoriju;
                                 
                              
                                    c)
                                 
                                 
                                    jebkurš cits vērtspapīrošanas repozitorija klients, kurš izmanto vērtspapīrošanas repozitorija sniegtos vērtspapīrošanas pamatpakalpojumus;
                                 
                              
                  
                        2)
                     
                     
                        “pārskatu sniedzēja struktūra” ir struktūra, kas izraudzīta saskaņā ar Regulas (ES) 2017/2402 7. panta 2. punkta pirmo daļu;
                     
                  
                        3)
                     
                     
                        “vērtspapīrošanas pamatpakalpojumi” ir pakalpojumi, attiecībā uz kuriem ir nepieciešama reģistrācija kā vērtspapīrošanas repozitorijam saskaņā ar Regulu (ES) 2017/2402;
                     
                  
                        4)
                     
                     
                        “vērtspapīrošanas papildpakalpojumi” ir vērtspapīrošanas repozitorija sniegtie pakalpojumi, kas ir tieši saistīti ar minētā vērtspapīrošanas repozitorija sniegto vērtspapīrošanas pamatpakalpojumu īstenošanu un izriet no tiem;
                     
                  
                        5)
                     
                     
                        “ar vērtspapīrošanu nesaistīti papildpakalpojumi” ir pakalpojumi, kas nav ne vērtspapīrošanas pamatpakalpojumi, ne vērtspapīrošanas papildpakalpojumi;
                     
                  
                        6)
                     
                     
                        Šādām vārdkopām ir tāda nozīme, kāda ir piešķirta vārdkopām Regulas (ES) Nr. 648/2012 2. pantā:
                        
                                    a)
                                 
                                 
                                    “grupa”;
                                 
                              
                                    b)
                                 
                                 
                                    “mātesuzņēmums”;
                                 
                              
                                    c)
                                 
                                 
                                    “meitasuzņēmums”;
                                 
                              
                                    d)
                                 
                                 
                                    “kapitāls”;
                                 
                              
                                    e)
                                 
                                 
                                    “ciešas saiknes”;
                                 
                              
                                    f)
                                 
                                 
                                    “valde”;
                                 
                              
                  
                        7)
                     
                     
                        “augstākā vadība” ir persona(-as), kas faktiski vada vērtspapīrošanas repozitorija komercdarbību, un valdes izpildloceklis(-ļi) vai loceklis(-ļi).
                     
                  
         
            2. pants
            Vērtspapīrošanas darījuma identifikācija, juridiskais statuss un veids
            
               1.   Vērtspapīrošanas repozitorija reģistrācijas pieteikumā norāda pieteikuma iesniedzēju un darbības, kuras pieteikuma iesniedzējs plāno veikt un attiecībā uz kurām ir nepieciešama reģistrācija kā vērtspapīrošanas repozitorijam.
            
            
               2.   Piemērojot 1. punktu, pieteikumā jo īpaši tiek iekļauta šāda informācija:
               
                           a)
                        
                        
                           pieteikuma iesniedzēja uzņēmuma nosaukums, juridiskā adrese Savienībā un visu pieteikuma iesniedzēja meitasuzņēmumu un filiāļu juridiskais nosaukums un juridiskā adrese;
                        
                     
                           b)
                        
                        
                           pieteikuma iesniedzēja juridiskās personas identifikators (LEI), kas reģistrēts Globālajā juridisko personu identifikatoru fondā;
                        
                     
                           c)
                        
                        
                           pieteikuma iesniedzēja tīmekļa vietnes vienotais resursu vietrādis (URL);
                        
                     
                           d)
                        
                        
                           izraksts no attiecīgā komercreģistra vai tiesas reģistra, kurā norādīta pieteikuma iesniedzēja inkorporācijas vieta un komercdarbības joma, vai cita veida apliecināti pierādījumi par pieteikuma iesniedzēja inkorporācijas vietu un komercdarbības jomu, kas jebkurā gadījumā ir spēkā vērtspapīrošanas repozitorija reģistrācijas pieteikuma iesniegšanas dienā;
                        
                     
                           e)
                        
                        
                           vērtspapīrošanas darījumu veidi (ABKV darījums vai darījums, kas nav ABKV darījums), riska pārvešanas metodes (tradicionālā vērtspapīrošana vai sintētiskā vērtspapīrošana) un pamatā esošie riska darījumu veidi (mājokļa īpašuma, komerciāla nekustamā īpašuma, korporatīvi, nomas, patēriņa, automobiļu, kredītkaršu, ezotēriskie riska darījumi), attiecībā uz kuriem pieteikuma iesniedzējs vēlas reģistrēties;
                        
                     
                           f)
                        
                        
                           tas, vai pieteikuma iesniedzējs ir reģistrēts vai saņēmis darbības atļauju no tās dalībvalsts kompetentās iestādes, kurā tas veic uzņēmējdarbību, un, ja tā ir, kompetentās iestādes nosaukumu un atļaujas vai reģistrācijas atsauces numuru;
                        
                     
                           g)
                        
                        
                           statūti vai līdzvērtīgi dibināšanas noteikumi un attiecīgā gadījumā citi normatīvie dokumenti, kas apliecina, ka pieteikuma iesniedzējs plāno veikt vērtspapīrošanas pamatpakalpojumus;
                        
                     
                           h)
                        
                        
                           par atbilstību atbildīgās(-o) personas(-u) vai jebkura cita darbinieka, kas ir iesaistīts pieteikuma iesniedzēja atbilstības novērtēšanā, vārds, uzvārds un kontaktinformācija saistībā ar vērtspapīrošanas pamatpakalpojumu sniegšanu;
                        
                     
                           i)
                        
                        
                           ar pieteikumu saistītās kontaktpersonas vārds, uzvārds un kontaktinformācija;
                        
                     
                           j)
                        
                        
                           darbību programma, tostarp pieteikuma iesniedzēja galvenās komercdarbības veikšanas vieta;
                        
                     
                           k)
                        
                        
                           Jebkurš vērtspapīrošanas papildpakalpojums vai ar vērtspapīrošanu nesaistīts papildpakalpojums, ko pieteikuma iesniedzējs sniedz vai plāno sniegt;
                        
                     
                           l)
                        
                        
                           informācija par jebkuru juridisku, administratīvu, arbitrāžas vai jebkuru citu tiesvedību (neatkarīgi no tās veida), kurā pieteikuma iesniedzējs ir iesaistīts, jo īpaši attiecībā uz nodokļu un maksātnespējas lietām, kas var smagi skart tā reputāciju vai finanšu situāciju, vai jebkura informācija par pabeigtu procedūru, kas joprojām varētu būtiski ietekmēt vērtspapīrošanas repozitorija izmaksas.
                        
                     
            
               3.   Pieteikuma iesniedzējs pēc pieprasījuma sniedz EVTI papildu informāciju reģistrācijas pieteikuma izskatīšanas laikā, ja šāda informācija ir nepieciešama, lai novērtētu pieteikuma iesniedzēja spēju ievērot piemērojamās prasības, kas minētas Regulā (ES) 2017/2402, lai EVTI varētu pienācīgi interpretēt un analizēt iesniedzamos vai jau iesniegtos dokumentus.
            
            
               4.   Ja pieteikuma iesniedzējs uzskata, ka šīs regulas prasība tam nav piemērojama, tas skaidri to norāda savā pieteikumā un sniedz paskaidrojumu, kāpēc minētā prasība uz to neattiecas.
            
         
         
            3. pants
            Organizācijas struktūrshēma
            
               1.   Vērtspapīrošanas repozitorija reģistrācijas pieteikumā ietver struktūrshēmu, kurā precizēta pieteikuma iesniedzēja, tostarp visu vērtspapīrošanas papildpakalpojumu un visu ar vērtspapīrošanu nesaistīto papildpakalpojumu organizatoriskā struktūra.
            
            
               2.   Šā panta 1. punktā minētajā struktūrshēmā iekļauj informāciju par tās personas identitāti, kura ir atbildīga par katru nozīmīgo funkciju, tostarp katra tās augstākās vadības locekļa un to personu, kas faktiski vada jebkādu meitasuzņēmumu un filiāļu komercdarbību, identitāti.
            
         
         
            4. pants
            Korporatīvā pārvaldība
            
               1.   Vērtspapīrošanas repozitorija reģistrācijas pieteikumā ietver informāciju par pieteikuma iesniedzēja iekšējās uzņēmuma pārvaldības politiku un procedūrām un pilnvarojumiem, kas regulē darbību, ko veic tā augstākā vadība, tostarp padomes locekļi, kas nav augstākās vadības pārstāvji, un komitejas, ja tādas ir izveidotas.
            
            
               2.   Šā panta 1. punktā minētajā informācijā apraksta augstākās vadības atlases procesu, iecelšanu amatā, izpildes novērtējumu un atcelšanu.
            
            
               3.   Ja pieteikuma iesniedzējs ievēro kādu atzītu korporatīvās pārvaldības rīcības kodeksu, vērtspapīrošanas repozitorija reģistrācijas pieteikumā norāda šo kodeksu un sniedz paskaidrojumu par jebkuru situāciju, kad pieteikuma iesniedzējs nerīkojas saskaņā ar minēto kodeksu.
            
         
         
            5. pants
            Iekšējā kontrole
            
               1.   Vērtspapīrošanas repozitorija reģistrācijas pieteikumā ietver detalizētu informāciju par pieteikuma iesniedzēja iekšējās kontroles sistēmu, tai skaitā informāciju par tā atbilstības nodrošināšanas funkciju, risku novērtēšanu, iekšējās kontroles mehānismiem un tā iekšējās revīzijas funkcijas darbības kārtību.
            
            
               2.   Šā panta 1. punktā minētā detalizētā informācija ietver:
               
                           a)
                        
                        
                           pieteikuma iesniedzēja iekšējās kontroles politiku un procedūras, lai nodrošinātu šīs politikas konsekventu un efektīvu īstenošanu;
                        
                     
                           b)
                        
                        
                           politikas, procedūras un rokasgrāmatas par pieteikuma iesniedzēja sistēmu piemērotības un iedarbīguma uzraudzīšanu un izvērtēšanu;
                        
                     
                           c)
                        
                        
                           politikas, procedūras un rokasgrāmatas par pieteikuma iesniedzēja informācijas apstrādes sistēmu kontroli un aizsardzības pasākumiem;
                        
                     
                           d)
                        
                        
                           to iekšējo struktūru identitāti, kuras ir atbildīgas par jebkādu iekšējās kontroles konstatējumu novērtēšanu.
                        
                     
            
               3.   Vērtspapīrošanas repozitorija reģistrācijas pieteikumā ietver šādu informāciju attiecībā uz pieteikuma iesniedzēja iekšējās revīzijas darbību:
               
                           a)
                        
                        
                           ja pastāv iekšējās revīzijas komiteja, – tās sastāvu, kompetenci un atbildības jomas;
                        
                     
                           b)
                        
                        
                           tā iekšējās revīzijas funkcijas nolikumu, metodiku, standartus un procedūras;
                        
                     
                           c)
                        
                        
                           skaidrojumu par to, kā tiek izstrādāts un piemērots iekšējās revīzijas funkcijas nolikums, metodika un procedūras, ņemot vērā pieteikuma iesniedzēja darbību būtību un apmēru, to sarežģītību un riskus;
                        
                     
                           d)
                        
                        
                           iekšējās revīzijas komitejas darba plānu turpmākajiem trīs gadiem pēc pieteikuma iesniegšanas datuma, īpašu uzmanību pievēršot pieteikuma iesniedzēja darbību būtībai un apmēram, sarežģītībai un riskiem.
                        
                     
         
         
            6. pants
            Interešu konflikti
            
               1.   Vērtspapīrošanas repozitorija reģistrācijas pieteikumā ietver šādu informāciju par politiku un procedūrām, ko pieteikuma iesniedzējs ieviesis, lai pārvaldītu interešu konfliktus:
               
                           a)
                        
                        
                           politiku un procedūras attiecībā uz interešu konfliktu nekavējošu identificēšanu, pārvaldību, likvidēšanu, mazināšanu un nodošanu atklātībai;
                        
                     
                           b)
                        
                        
                           aprakstu par procesu, ko izmanto, lai nodrošinātu, ka attiecīgās personas ir informētas par a) apakšpunktā minētajām politikām un procedūrām;
                        
                     
                           c)
                        
                        
                           aprakstu par nošķīruma, kas pastāv starp dažādām komercdarbības funkcijām pieteikuma iesniedzēja organizācijā, līmeni un veidu, tostarp aprakstu par:
                           
                                       i)
                                    
                                    
                                       pasākumiem, kas veikti, lai novērstu vai kontrolētu informācijas apmaiņu starp dažādajām funkcijām, ja var rasties interešu konflikta risks;
                                    
                                 
                                       ii)
                                    
                                    
                                       to personu uzraudzību, kuru galvenās funkcijas ir saistītas ar interesēm, kas varētu būt pretrunā klienta interesēm;
                                    
                                 
                     
                           d)
                        
                        
                           visiem citiem pasākumiem un kontrolēm, lai nodrošinātu a) apakšpunktā minēto politiku un procedūru ievērošanu attiecībā uz interešu konfliktu pārvaldību un b) apakšpunktā minēto procesu.
                        
                     
            
               2.   Vērtspapīrošanas repozitorija reģistrācijas pieteikumā ietver atjauninātu uzskaiti pieteikuma iesniegšanas laikā par esošajiem un iespējamajiem būtiskajiem interešu konfliktiem attiecībā uz jebkuru vērtspapīrošanas pamatpakalpojumu vai papildpakalpojumu, kā arī jebkuru ar vērtspapīrošanu nesaistītu papildpakalpojumu, ko sniedz vai saņem pieteikuma iesniedzējs, un aprakstu par to, kā šie konflikti tiek vai tiks pārvaldīti. Uzskaitē ietver interešu konfliktus, kas izriet no šādām situācijām:
               
                           a)
                        
                        
                           jebkura situācija, kurā pieteikuma iesniedzējs var gūt finansiālu labumu vai izvairīties no finansiāliem zaudējumiem, kaitējot klientam;
                        
                     
                           b)
                        
                        
                           jebkura situācija, kurā pieteikuma iesniedzējs var būt ieinteresēts tādā klientam sniegta pakalpojuma iznākumā, kas atšķiras no klienta interesēm attiecībā uz šo iznākumu;
                        
                     
                           c)
                        
                        
                           jebkura situācija, kurā pieteikuma iesniedzējam var būt stimuls par prioritāti izvirzīt savas intereses vai cita lietotāja vai lietotāju grupas intereses, nevis tā klienta intereses, kuram tiek sniegts pakalpojums;
                        
                     
                           d)
                        
                        
                           jebkura situācija, kurā pieteikuma iesniedzējs saņem vai var saņemt stimulu no jebkuras personas, kas nav klients, attiecībā uz klientam sniegtu pakalpojumu naudas, preču vai pakalpojumu veidā, izņemot stimulus par pakalpojumu saņemtās komisijas naudas vai maksas veidā.
                        
                     
            
               3.   Ja pieteikuma iesniedzējs ir daļa no grupas, uzskaitē ietver visus esošos un iespējamos būtiskos interešu konfliktus, kas izriet no citiem grupas uzņēmumiem, un to, kā šie konflikti tiek pārvaldīti un mazināti.
            
         
         
            7. pants
            Vērtspapīrošanas repozitorija īpašumtiesības
            
               1.   Vērtspapīrošanas repozitorija reģistrācijas pieteikumā ietver šādu informāciju:
               
                           a)
                        
                        
                           to personu vārdu, uzvārdu vai struktūru nosaukumu sarakstu, kurām tieši vai netieši pieder 5 % vai vairāk no pieteikuma iesniedzēja kapitāla vai balsstiesībām vai kuru daļas ļauj ievērojami ietekmēt pieteikuma iesniedzēja vadību;
                        
                     
                           b)
                        
                        
                           visu to uzņēmumu sarakstu, kuros a) apakšpunktā minētajai personai pieder 5 % vai vairāk no pamatkapitāla vai balsstiesībām vai kuru pārvaldību tā var būtiski ietekmēt.
                        
                     
            
               2.   Ja pieteikuma iesniedzējam ir mātesuzņēmums vai galvenais mātesuzņēmums, pieteikuma iesniedzējs:
               
                           a)
                        
                        
                           identificē LEI, kas reģistrēts Globālo juridisko personu identifikatoru fondā, un mātesuzņēmuma vai galvenā mātesuzņēmuma juridisko adresi;
                        
                     
                           b)
                        
                        
                           norāda, vai mātesuzņēmums vai galvenais mātesuzņēmums ir saņēmis atļauju vai ir reģistrēts un pakļauts uzraudzībai, un, ja tas tā ir, norāda visus atsauces numurus un atbildīgās uzraudzības iestādes nosaukumu.
                        
                     
         
         
            8. pants
            Īpašumtiesību struktūrshēma
            
               1.   Vērtspapīrošanas repozitorija reģistrācijas pieteikumā ietver struktūrshēmu, kurā norādītas īpašumtiesību saiknes pieteikuma iesniedzēja grupā, tostarp starp galveno mātesuzņēmumu, mātesuzņēmumu, meitasuzņēmumiem un jebkurām citām asociētām vienībām vai filiālēm.
            
            
               2.   Uzņēmumiem 1. punktā minētajā struktūrshēmā norāda to pilno nosaukumu, juridisko statusu, juridisko adresi un LEI, kas reģistrēts Globālo juridisko personu identifikatoru fondā.
            
         
         
            9. pants
            Politikas nostādnes un procedūras
            Politikas nostādnes un procedūras, kas jānorāda vērtspapīrošanas repozitorija reģistrācijas pieteikumā, ietver šādu informāciju:
            
                        a)
                     
                     
                        pierādījumu, ka valde apstiprina politiku un ka augstākā vadība apstiprina procedūras un ir atbildīga par šīs politikas un procedūru īstenošanu un uzturēšanu;
                     
                  
                        b)
                     
                     
                        aprakstu par to, kā šī politika un procedūras tiek darītas zināmas pieteikuma iesniedzēja organizācijā, kā tiek nodrošināta atbilstība šai politikai un procedūrām un kā tiek nodrošināta un uzraudzīta šīs politikas un procedūru ievērošana ikdienā, un kurš ir atbildīgs par minētās politikas un procedūru ievērošanu;
                     
                  
                        c)
                     
                     
                        visus datus, kas liecina par to, ka darbinieki un saskaņā ar jebkādu ārpakalpojumu līgumu strādājoši darbinieki ir informēti par šo politiku un procedūrām;
                     
                  
                        d)
                     
                     
                        aprakstu par pasākumiem, kas jāveic gadījumā, kad ir pārkāptas minētās politikas nostādnes un procedūras;
                     
                  
                        e)
                     
                     
                        aprakstu par ziņošanas procedūru EVTI par jebkuriem būtiskiem politiku vai procedūru pārkāpumiem, kuri var radīt situāciju, kad tiek pārkāpti reģistrācijas nosacījumi;
                     
                  
                        f)
                     
                     
                        aprakstu par kārtību, kādā nekavējoties EVTI tiek paziņots par jebkādām plānotām būtiskām izmaiņām pieteikuma iesniedzēja informācijas tehnoloģiju sistēmās pirms šo izmaiņu īstenošanas.
                     
                  
         
            10. pants
            Atbilstība regulatīvajiem noteikumiem
            Vērtspapīrošanas repozitorija reģistrācijas pieteikumā ietver šādu informāciju par pieteikuma iesniedzēja politiku un procedūrām, kas nodrošina atbilstību Regulai (ES) 2017/2402:
            
                        a)
                     
                     
                        to personu funkciju aprakstu, kas ir atbildīgas par atbilstību, un jebkuru to citu darbinieku funkciju aprakstu, kas ir iesaistīti atbilstības novērtējumos, tostarp aprakstu par to, kā tiks nodrošināta atbilstības funkcijas neatkarība no pārējās komercdarbības;
                     
                  
                        b)
                     
                     
                        iekšējo politiku un procedūras, kas paredzētas, lai nodrošinātu, ka pieteikuma iesniedzējs, ieskaitot vadītājus un darbiniekus, atbilst Regulai (ES) 2017/2402, tostarp aprakstu par valdes un augstākā līmeņa vadības uzdevumiem;
                     
                  
                        c)
                     
                     
                        ja iespējams, jaunāko iekšējo ziņojumu par atbilstību Regulai (ES) 2017/2402, ko sagatavojušas personas, kuras ir atbildīgas par šādu atbilstību, vai jebkurš cits darbinieks, kurš ir iesaistīts šādu atbilstības novērtējumu sagatavošanā pieteikuma iesniedzēja organizācijā.
                     
                  
         
            11. pants
            Personāla komplektēšanas politika un procedūras
            Vērtspapīrošanas repozitorija reģistrācijas pieteikumā ietver šādu informāciju:
            
                        a)
                     
                     
                        augstākās vadības, valdes locekļu un darbinieku, kuri veic pieteikuma iesniedzēja riska pārvaldības un kontroles funkcijas, atlīdzības politikas kopiju;
                     
                  
                        b)
                     
                     
                        to pasākumu aprakstu, kurus pieteikuma iesniedzējs ieviesis, lai mazinātu risku, kas saistīts ar pārmērīgu paļaušanos uz atsevišķu darbinieku.
                     
                  
         
            12. pants
            Informācija par pieteikuma iesniedzēja darbiniekiem, kuri ir iesaistīti vērtspapīrošanas pamatpakalpojumu sniegšanā
            Vērtspapīrošanas repozitorija reģistrācijas pieteikumā ietver šādu informāciju par pieteikuma iesniedzēja darbiniekiem, kuri ir iesaistīti vērtspapīrošanas pamatpakalpojumu sniegšanā:
            
                        a)
                     
                     
                        vispārīgu pieteikuma iesniedzēja tieši nodarbināto darbinieku sarakstu, tostarp viņu funkcijas un kvalifikāciju atbilstoši uzdevumiem;
                     
                  
                        b)
                     
                     
                        konkrētu aprakstu par informācijas tehnoloģiju jomas darbiniekiem, kuri ir tieši nodarbināti vērtspapīrošanas pamatpakalpojumu sniegšanā, tostarp par katra darbinieka funkcijām un kvalifikāciju;
                     
                  
                        c)
                     
                     
                        uzdevumu un kvalifikāciju aprakstu attiecībā uz katru darbinieku, kas ir atbildīgs par iekšējo revīziju, iekšējo kontroli, atbilstību, riska novērtējumu un iekšējo pārskatīšanu;
                     
                  
                        d)
                     
                     
                        darbinieku identitāti un saskaņā ar jebkādu ārpakalpojumu līgumu strādājošo darbinieku identitāti;
                     
                  
                        e)
                     
                     
                        sīkāku informāciju par darbiniekiem sniegto apmācību par pieteikuma iesniedzēja politiku un procedūrām, kā arī par vērtspapīrošanas repozitorija komercdarbību, tostarp jebkādām pārbaudēm vai cita veida oficiālu novērtējumu, kāds vajadzīgs darbiniekiem attiecībā uz vērtspapīrošanas pamatpakalpojumu veikšanu.
                     
                  Apraksts, kas minēts pirmās daļas b) punktā, ietver rakstveida pierādījumus par vismaz viena darbinieka, kas ir atbildīgs par informācijas tehnoloģijas jautājumiem, pieredzi informācijas tehnoloģijas jomā.
         
         
            13. pants
            Finanšu pārskati un komercdarbības plāni
            
               1.   Vērtspapīrošanas repozitorija reģistrācijas pieteikumā ietver šādu finanšu jomas informāciju:
               
                           a)
                        
                        
                           pieteikuma iesniedzēja finanšu pārskatu pilnu komplektu, kas sagatavots saskaņā ar kādu no turpmāk minētajiem kritērijiem:
                           
                                       i)
                                    
                                    
                                       starptautiskie standarti, kas pieņemti saskaņā ar Eiropas Parlamenta un Padomes Regulas (EK) Nr. 1606/2002 (5) 3. pantu;
                                    
                                 
                                       ii)
                                    
                                    
                                       tās dalībvalsts grāmatvedības standarti, kurā pieteikuma iesniedzējs veic uzņēmējdarbību, kā noteikts Eiropas Parlamenta un Padomes Direktīvā 2013/34/ES (6);
                                    
                                 
                     
                           b)
                        
                        
                           ja uz pieteikuma iesniedzēja finanšu pārskatiem attiecas obligātā revīzija Eiropas Parlamenta un Padomes Direktīvas 2006/43/EK (7) 2. panta 1. punkta izpratnē, tad finanšu pārskatos ietver revīzijas ziņojumu par gada un konsolidētajiem finanšu pārskatiem;
                        
                     
                           c)
                        
                        
                           ja pieteikuma iesniedzējam ir veikta revīzija, ārējā revidenta uzvārds un valsts reģistrācijas numurs.
                        
                     
            
               2.   Ja finanšu informācija, kas minēta 1. punktā, nav pieejama, vērtspapīrošanas repozitorija reģistrācijas pieteikumā ietver šādu informāciju par pieteikuma iesniedzēju:
               
                           a)
                        
                        
                           standartveida paziņojumu, kas apliecina pienācīgus resursus un sagaidāmo komercdarbības stāvokli sešus mēnešus pēc vērtspapīrošanas repozitorija reģistrācijas;
                        
                     
                           b)
                        
                        
                           starpposma finanšu pārskatu, ja finanšu pārskati vēl nav pieejami par nepieciešamo laikposmu saskaņā ar 1. punktā minētajiem aktiem;
                        
                     
                           c)
                        
                        
                           finanšu stāvokļa pārskatu, piemēram, bilanci, ienākumu deklarāciju, pašu kapitāla un naudas plūsmas izmaiņas, kopsavilkumu par grāmatvedības politiku un citus nepieciešamos paskaidrojumus saskaņā ar 1. punktā minētajiem tiesību aktiem.
                        
                     
            
               3.   Vērtspapīrošanas repozitorija reģistrācijas pieteikumā ietver finanšu komercdarbības plānu, kurā ir izklāstīti dažādi komercdarbības scenāriji attiecībā uz vērtspapīrošanas pamatpakalpojumu sniegšanu vismaz trīs gadu atsauces laikposmā, par katru scenāriju iekļaujot šādu informāciju:
               
                           a)
                        
                        
                           paredzamos ieņēmumus no katras turpmāk minētās pieteikuma iesniedzēja sniegto pakalpojumu kategorijas, norādot šos ieņēmumus atsevišķi par katru šādu kategoriju:
                           
                                       i)
                                    
                                    
                                       vērtspapīrošanas pamatpakalpojumi;
                                    
                                 
                                       ii)
                                    
                                    
                                       vērtspapīrošanas papildpakalpojumi;
                                    
                                 
                                       iii)
                                    
                                    
                                       darījumu reģistra pamatpakalpojumi, centralizēti vācot un uzturot datus par atvasinātajiem instrumentiem saskaņā ar Regulu (ES) Nr. 648/2012;
                                    
                                 
                                       iv)
                                    
                                    
                                       darījumu reģistra papildpakalpojumi, kas ir tieši saistīti ar atvasināto instrumentu datu centralizētu vākšanu un uzturēšanu saskaņā ar Regulu (ES) Nr. 648/2012 un kas izriet no šādas apkopošanas un uzturēšanas;
                                    
                                 
                                       v)
                                    
                                    
                                       darījumu reģistra pamatpakalpojumi, centralizēti vācot un uzturot datus par vērtspapīru finansēšanas darījumiem saskaņā ar Regulu (ES) 2015/2365;
                                    
                                 
                                       vi)
                                    
                                    
                                       darījumu reģistra papildpakalpojumi, kas ir tieši saistīti ar vērtspapīru finansēšanas darījumu datu centralizētu vākšanu un uzturēšanu saskaņā ar Regulu (ES) 2015/2365 un kas izriet no šādas apkopošanas un uzturēšanas;
                                    
                                 
                                       vii)
                                    
                                    
                                       kombinētie papildpakalpojumi, kas ir tieši saistīti ar katru no šādām pakalpojumu kombinācijām un kas izriet no tām:
                                       
                                                   —
                                                
                                                
                                                   gan vērtspapīrošanas pamatpakalpojumi, gan darījumu reģistra pamatpakalpojumi, centralizēti vācot un uzturot datus par atvasinātajiem instrumentiem saskaņā ar Regulu (ES) Nr. 648/2012,
                                                
                                             
                                                   —
                                                
                                                
                                                   gan vērtspapīrošanas pamatpakalpojumi, gan darījumu reģistra pamatpakalpojumi, centralizēti vācot un uzturot datus par vērtspapīru finansēšanas darījumiem saskaņā ar Regulu (ES) 2015/2365,
                                                
                                             
                                                   —
                                                
                                                
                                                   gan darījumu reģistra pamatpakalpojumi, centralizēti vācot un uzturot datus par atvasinātajiem instrumentiem saskaņā ar Regulu (ES) Nr. 648/2012, gan darījumu reģistra pamatpakalpojumi, centralizēti vācot un uzturot datus par vērtspapīru finansēšanas darījumiem saskaņā ar Regulu (ES) 2015/2365;
                                                
                                             
                                 
                                       viii)
                                    
                                    
                                       jebkādi Savienībā sniegti vai nesniegti papildpakalpojumi, kas nav saistīti ar vērtspapīrošanu un kurus publiskā sektora struktūrai ir jāreģistrē un jāuzrauga;
                                    
                                 
                     
                           b)
                        
                        
                           to vērtspapīrošanas darījumu skaits, kurus pieteikuma iesniedzējs plāno darīt pieejamus lietotājiem, kas uzskaitīti Regulas (ES) 2017/2402 17. panta 1. punktā;
                        
                     
                           c)
                        
                        
                           no vērtspapīrošanas pamatpakalpojumu sniegšanu izrietošās fiksētās un mainīgās izmaksas.
                        
                     Dažādie komercdarbības scenāriji, kas identificēti finanšu komercdarbības plānā, ietver bāzes ieņēmumu scenāriju, pozitīvās un negatīvās izmaiņas vismaz 20 % apmērā no minētā bāzes ieņēmumu scenārija un pozitīvās un negatīvās izmaiņas vismaz 20 % apmērā no finanšu komercdarbības plānā identificētā plānotā vērtspapīrošanas darījumu pamatskaitļa.
            
            
               4.   Vērtspapīrošanas repozitorija reģistrācijas pieteikumā ietver revidētos gada finanšu pārskatus par mātesuzņēmumu par trim finanšu gadiem pirms pieteikuma iesniegšanas dienas, ja tādi pieejami.
            
            
               5.   Vērtspapīrošanas repozitorija reģistrācijas pieteikumā ietver šādu informāciju par pieteikuma iesniedzēju:
               
                           a)
                        
                        
                           aprakstu par jebkādiem turpmākiem plāniem attiecībā uz meitasuzņēmumu izveidi un šo meitasuzņēmumu atrašanās vietu;
                        
                     
                           b)
                        
                        
                           aprakstu par plānoto komercdarbību, tostarp jebkuru meitasuzņēmumu vai filiāļu komercdarbību.
                        
                     
         
         
            14. pants
            Informācijas tehnoloģiju resursi
            Vērtspapīrošanas repozitorija reģistrācijas pieteikumā ietver šādu informāciju par informācijas tehnoloģiju resursiem:
            
                        a)
                     
                     
                        sīku aprakstu par informācijas tehnoloģijas sistēmu, ko pieteikuma iesniedzējs izmanto, lai sniegtu vērtspapīrošanas pamatpakalpojumus, tostarp aprakstu par to, kura informācijas tehnoloģijas sistēma tiks izmantota konkrētam vērtspapīrošanas veidam un konkrētam pamatā esošajam riska darījumu veidam, kā minēts 2. panta 2. punkta e) apakšpunktā;
                     
                  
                        b)
                     
                     
                        attiecīgās komercdarbības prasības, funkcionālās un tehniskās specifikācijas, glabāšanas jaudu, sistēmas mērogojamību (gan funkciju veikšanai, gan ar procesa un piekļuves pieprasījumiem saistītās informācijas palielināšanas apstrādei), maksimālās robežvērtības to datu apjomam, kurus iesniedz saskaņā ar Komisijas Deleģēto regulu (ES) 2020/1229 (8), sistēmas arhitektūras un tehnisko plānojumu, datu modeli un datu plūsmas un darbības un administratīvās procedūras un rokasgrāmatas;
                     
                  
                        c)
                     
                     
                        detalizētu aprakstu par lietotāju iekārtām, ko pieteikuma iesniedzējs izstrādājis, lai lietotājiem sniegtu pakalpojumus;
                     
                  
                        d)
                     
                     
                        pieteikuma iesniedzēja ieguldījumu un atjaunošanas politiku un procedūras attiecībā uz informācijas tehnoloģiju resursiem, tostarp pieteikuma iesniedzēja sistēmu pārbaudes un izstrādes cikls un versiju un testēšanas politika;
                     
                  
                        e)
                     
                     
                        dokumentu, kurā sīki aprakstīts, kā pieteikuma iesniedzējs ir ieviesis pārskata veidnes, izmantojot paplašināmās iezīmēšanas valodas (XML) shēmu, kas izklāstīta pielikumos Komisijas Īstenošanas regulai (ES) 2020/1225 (9), pielikumos Komisijas Īstenošanas regulai (ES) 2020/1227 (10), un jebkurus papildu XML ziņojumus, izmantojot specifikācijas, kuras EVTI ir darījusi pieejamas;
                     
                  
                        f)
                     
                     
                        politiku un procedūras, lai veiktu jebkādas izmaiņas pārskata veidnēs, kas izklāstītas pielikumos Īstenošanas regulai (ES) 2020/1225.
                     
                  
         
            15. pants
            Informācijas vākšanas un pieejamības mehānismi
            
               1.   Vērtspapīrošanas repozitorija reģistrācijas pieteikums ietver šādu informāciju:
               
                           a)
                        
                        
                           detalizētu aprakstu par procedūru un resursiem, metodēm un kanāliem, ko pieteikuma iesniedzējs izmantos, lai nodrošinātu datu savlaicīgu, strukturētu un visaptverošu vākšanu no pārskatu sniedzējiem, tostarp pārskatu sniegšanas rokasgrāmatas kopiju, kas jādara pieejama pārskatu sniedzējām struktūrām;
                        
                     
                           b)
                        
                        
                           aprakstu par resursiem, metodēm un kanāliem, ko pieteikuma iesniedzējs izmantos, lai Regulas (ES) 2017/2402 17. panta 1. punktā uzskaitītajām struktūrām nodrošinātu tiešu un tūlītēju piekļuvi informācijai, kas minēta 2.–8. pantā Deleģētajā regulā (ES) 2020/1224 (11), tostarp jebkādas lietotāju rokasgrāmatas kopiju un iekšējās procedūras, kas vajadzīgas, lai iegūtu šādu piekļuvi;
                        
                     
                           c)
                        
                        
                           to procedūru aprakstu, kuras pieteikuma iesniedzējs izmantos, lai aprēķinātu datu pilnīguma novērtējumus, kas minēti 3. pantā Deleģētajā regulā (ES) 2020/1229, un to resursu, metožu un kanālu aprakstu, kurus pieteikuma iesniedzējs izmantos, lai Regulas (ES) 2017/2402 17. panta 1. punktā uzskaitītajām struktūrām nodrošinātu tiešu un tūlītēju piekļuvi šiem datu pilnīguma novērtējumiem saskaņā ar minēto regulu, tostarp jebkādas lietotāju rokasgrāmatas kopiju un iekšējās procedūras, kas vajadzīgas, lai iegūtu šādu piekļuvi.
                        
                     
            
               2.   Detalizētais apraksts, kas minēts 1. punkta a) apakšpunktā:
               
                           a)
                        
                        
                           nošķir automatizētus un manuālus resursus, metodes un kanālus;
                        
                     
                           b)
                        
                        
                           gadījumā, ja kāds no resursiem, metodēm vai kanāliem ir manuāls:
                           
                                       i)
                                    
                                    
                                       apraksta, kā šie resursi, metodes vai kanāli ir mērogojami, kā minēts šīs regulas 14. panta b) punktā;
                                    
                                 
                                       ii)
                                    
                                    
                                       apraksta konkrētās procedūras, ko pieteikuma iesniedzējs ir ieviesis, lai nodrošinātu, ka minētie resursi, metodes un kanāli atbilst šīs regulas 24. pantam.
                                    
                                 
                     
         
         
            16. pants
            Papildpakalpojumi
            Ja vērtspapīrošanas repozitorija reģistrācijas pieteikuma iesniedzējs vai pieteikuma iesniedzēja grupas uzņēmums, vai uzņēmums, ar kuru pieteikuma iesniedzējam ir noslēgts līgums attiecībā uz vērtspapīrošanas pamatpakalpojumiem, piedāvā vai plāno piedāvāt vērtspapīrošanas papildpakalpojumus vai ar vērtspapīrošanu nesaistītus papildpakalpojumus, reģistrācijas pieteikumā ietver:
            
                        a)
                     
                     
                        to vērtspapīrošanas papildpakalpojumu vai ar vērtspapīrošanu nesaistītu papildpakalpojumu aprakstu, kurus pieteikuma iesniedzējs vai tā grupas uzņēmums veic vai plāno veikt, un aprakstu par jebkuru līgumu, kāds pieteikuma iesniedzējam var būt noslēgts ar uzņēmumiem, kuri piedāvā šādus pakalpojumus, kā arī minēto vienošanos kopijas;
                     
                  
                        b)
                     
                     
                        procedūras un politiku, ar kuru attiecībā uz resursiem, sistēmām, informāciju un procedūrām nodrošinās vajadzīgo operacionālā nošķīruma līmeni starp pieteikuma iesniedzēja vērtspapīrošanas pamatpakalpojumiem un jebkādiem vērtspapīrošanas papildpakalpojumiem vai ar vērtspapīrošanu nesaistītiem papildpakalpojumiem neatkarīgi no tā, vai šo pakalpojumu sniedz pieteikuma iesniedzējs, tā grupas uzņēmums vai jebkurš cits uzņēmums, ar kuru tam ir noslēgts līgums.
                     
                  
         
            17. pants
            Augstākā vadība un valdes locekļi
            Vērtspapīrošanas repozitorija reģistrācijas pieteikumā ietver šādu informāciju attiecībā uz katru augstākās vadības locekli:
            
                        a)
                     
                     
                        vadības locekļa CV kopiju, tostarp šādu informāciju, ciktāl tas ir būtiski, lai novērtētu šī vadības locekļa pieredzes un zināšanu atbilstību pienākumu veikšanai:
                        
                                    i)
                                 
                                 
                                    pārskatu par augstāko izglītību;
                                 
                              
                                    ii)
                                 
                                 
                                    darba pieredzi ar datumiem, norādēm par ieņemamajiem amatiem un veikto funkciju aprakstu;
                                 
                              
                                    iii)
                                 
                                 
                                    profesionālo kvalifikāciju, tās iegūšanas datumu un jebkādas attiecīgās profesionālās organizācijas dalības statusu;
                                 
                              
                  
                        b)
                     
                     
                        detalizētu informāciju par zināšanām un pieredzi saistībā ar vērtspapīrošanas jautājumiem un IT pārvaldību, darbībām un attīstību;
                     
                  
                        c)
                     
                     
                        sīkāku informāciju par jebkādu kriminālu sodāmību saistībā ar finanšu pakalpojumu vai datu pakalpojumu sniegšanu vai saistībā ar krāpšanu vai līdzekļu piesavināšanos, konkrētāk, oficiālas izziņas veidā, ja attiecīgā dalībvalsts tādu izsniedz;
                     
                  
                        d)
                     
                     
                        vadības locekļa parakstītu deklarāciju, kurā norādīts, vai:
                        
                                    i)
                                 
                                 
                                    viņš ir atzīts par vainīgu kādā noziedzīgā nodarījumā saistībā ar finanšu vai datu pakalpojumu sniegšanu vai saistībā ar krāpšanu vai līdzekļu piesavināšanos;
                                 
                              
                                    ii)
                                 
                                 
                                    attiecībā uz viņu ir pieņemts nelabvēlīgs lēmums jebkādā regulatīvas iestādes vai valdības iestādes vai aģentūras uzsāktā disciplinārlietas procedūrā, vai pret viņu ir ierosināta šāda procedūra, kas nav pabeigta;
                                 
                              
                                    iii)
                                 
                                 
                                    attiecībā uz viņu ir izdarīts nelabvēlīgs tiesas atzinums civillietas tiesvedībā saistībā ar finanšu vai datu pakalpojumu sniegšanu vai par profesionālās ētikas pārkāpumu vai krāpšanu saimnieciskās darbības pārvaldībā;
                                 
                              
                                    iv)
                                 
                                 
                                    viņš ir bijis tāda uzņēmuma valdes loceklis vai augstākās vadības pārstāvis, kura reģistrāciju vai atļauju ir anulējusi regulatīvā iestāde;
                                 
                              
                                    v)
                                 
                                 
                                    viņam ir atteiktas tiesības veikt darbības, kam nepieciešama regulatora apstiprināta reģistrācija vai atļauja;
                                 
                              
                                    vi)
                                 
                                 
                                    viņš bijis tāda uzņēmuma valdes/padomes vai augstākās vadības loceklis, kurš kļuvis maksātnespējīgs vai bankrotējis tad, kad attiecīgā persona ir bijusi saistīta ar uzņēmumu, vai gada laikā pēc tam, kad attiecīgā persona pārstājusi būt saistīta ar uzņēmumu;
                                 
                              
                                    vii)
                                 
                                 
                                    viņš bijis tāda uzņēmuma valdes vai augstākās vadības loceklis, uz kuru attiecies nelabvēlīgs regulatīvās iestādes lēmums vai tās uzlikts sods;
                                 
                              
                                    viii)
                                 
                                 
                                    uz viņu attiecies valsts pārvaldes, regulatīvās iestādes vai profesionālas struktūras uzlikts naudas sods, kāda no tām šo personu uz laiku atcēlusi no amata, atstādinājusi vai citādi sodījusi saistībā ar krāpšanu vai līdzekļu piesavināšanos vai saistībā ar finanšu vai datu sniegšanas pakalpojumiem;
                                 
                              
                                    ix)
                                 
                                 
                                    viņš ir ticis atstādināts no direktora amata, atstādināts no darbības jebkurā vadītāja amatā, atlaists no algota darbinieka amata vai cita amata uzņēmumā saistībā ar amatpārkāpumiem un nelikumībām;
                                 
                              
                  
                        e)
                     
                     
                        paziņojums par jebkādiem iespējamiem interešu konfliktiem, kas šai personai varētu būt, pildot savus pienākumus, un par to, kā šie konflikti tiek pārvaldīti.
                     
                  
         
            18. pants
            Piekļuves noteikumu pārredzamība
            
               1.   Vērtspapīrošanas repozitorija reģistrācijas pieteikumā ietver šādu informāciju:
               
                           a)
                        
                        
                           politiku un procedūras, saskaņā ar kurām dažādu veidu lietotāji iesniedz informāciju un piekļūst informācijai, kas tiek centralizēti savākta, sagatavota un uzturēta vērtspapīrošanas repozitorijā, tostarp jebkādu procesu, lai lietotāji piekļūtu vērtspapīrošanas repozitorija uzturētai informācijai, to aplūkotu, iepazītos ar to vai grozītu to, kā arī procedūras, ko izmanto, lai autentificētu to lietotāju identitāti, kuri piekļūst vērtspapīrošanas repozitorijam;
                        
                     
                           b)
                        
                        
                           to noteikumu kopijas, kuros izklāstītas dažādu veidu lietotāju tiesības un pienākumi saistībā ar vērtspapīrošanas repozitorijā uzturēto informāciju;
                        
                     
                           c)
                        
                        
                           aprakstu par dažādiem piekļuves līmeņiem, kas pieejami lietotājiem;
                        
                     
                           d)
                        
                        
                           sīku aprakstu par piekļuves politiku un procedūrām, ar kurām nodrošina, ka lietotājiem ir nediskriminējoša piekļuve vērtspapīrošanas repozitorija uzturētajai informācijai, tostarp par:
                           
                                       i)
                                    
                                    
                                       jebkādiem piekļuves ierobežojumiem;
                                    
                                 
                                       ii)
                                    
                                    
                                       piekļuves nosacījumu vai ierobežojumu atšķirībām dažādās pārskatu sniedzēja struktūrās un dažādajās iestādēs, kas uzskaitītas Regulas (ES) 2017/2402 17. panta 1. punktā;
                                    
                                 
                                       iii)
                                    
                                    
                                       to, kā politika un procedūras piekļuves jomā nodrošina, ka piekļuve ir ierobežota vismazākajā iespējamā apmērā, un kādas procedūras pastāv, lai izvērtētu un atceltu piekļuves ierobežojumu vai atteikumu;
                                    
                                 
                     
                           e)
                        
                        
                           detalizētu aprakstu par politiku un procedūrām piekļuves jomā, saskaņā ar kurām citiem pakalpojumu sniedzējiem ir nediskriminējoša piekļuve informācijai, ko uztur vērtspapīrošanas repozitorijs, ja attiecīgā pārskatu sniedzēja struktūra ir sniegusi rakstisku, brīvprātīgu un atsaucamu piekrišanu, tostarp:
                           
                                       i)
                                    
                                    
                                       jebkādiem piekļuves ierobežojumiem;
                                    
                                 
                                       ii)
                                    
                                    
                                       piekļuves nosacījumu vai ierobežojumu atšķirībām;
                                    
                                 
                                       iii)
                                    
                                    
                                       to, kā politika un procedūras piekļuves jomā nodrošina, ka piekļuve ir ierobežota vismazākajā iespējamā apmērā, un kādas procedūras pastāv, lai izvērtētu un atceltu piekļuves ierobežojumu vai atteikumu;
                                    
                                 
                     
                           f)
                        
                        
                           aprakstu par kanāliem un mehānismiem, lai potenciālajiem un faktiskajiem lietotājiem publiski atklātu procedūras, saskaņā ar kurām šie lietotāji var visbeidzot piekļūt informācijai, ko uztur vērtspapīrošanas repozitorijs, un publiski atklātu potenciālajām un faktiskajām pārskatu sniedzējām struktūrām procedūras, ar kurām tās visbeidzot var darīt pieejamu informāciju ar pieteikuma iesniedzēja starpniecību.
                        
                     
            
               2.   Šā panta 1. punkta a) līdz d) apakšpunktā minēto informāciju precizē attiecībā uz katru no šādām lietotāju kategorijām:
               
                           a)
                        
                        
                           darbinieki un pārējais personāls, kas saistīts ar pieteikuma iesniedzēju, tostarp darbojas grupas ietvaros;
                        
                     
                           b)
                        
                        
                           iniciatori, sponsori un īpašam nolūkam dibinātas sabiedrības (kā viena kategorija);
                        
                     
                           c)
                        
                        
                           juridiskās personas, kas minētas Regulas (ES) 2017/2402 17. panta 1. punktā;
                        
                     
                           d)
                        
                        
                           citi pakalpojumu sniedzēji;
                        
                     
                           e)
                        
                        
                           visas citas lietotāju kategorijas, ko identificējis pieteikuma iesniedzējs (atsevišķi norādot informāciju par katru šādu kategoriju).
                        
                     
         
         
            19. pants
            Cenu politikas pārredzamība
            Vērtspapīrošanas repozitorija reģistrācijas pieteikumā ietver aprakstu, kurā aplūkoti šādi temati:
            
                        a)
                     
                     
                        pieteikuma iesniedzēja cenu noteikšanas politika, tai skaitā spēkā esošās atlaides, un nosacījumi, ar kādiem var piemērot šādus samazinājumus;
                     
                  
                        b)
                     
                     
                        pieteikuma iesniedzēja maksu struktūra par vērtspapīrošanas pamatpakalpojumu un papildpakalpojumu sniegšanu, tostarp katra konkrētā minētā pakalpojuma aplēstās izmaksas, kā arī sīkāka informācija par metodēm, ko izmanto, lai uzskaitītu visas atsevišķās izmaksas, kas pieteikuma iesniedzējam varētu rasties, sniedzot vērtspapīrošanas pamatpakalpojumus un papildpakalpojumus, kā arī maksa, ko pieteikuma iesniedzējs iekasē par informācijas nodošanu citam vērtspapīrošanas repozitorijam un par informācijas saņemšanu no cita vērtspapīrošanas repozitorija;
                     
                  
                        c)
                     
                     
                        metodes, ko pieteikuma iesniedzējs izmanto, lai publiskotu a) un b) punktā minēto informāciju, tostarp maksu struktūras kopiju, kas nošķirta saskaņā ar vērtspapīrošanas pamatpakalpojumiem, un, ja tādi tiek sniegti, vērtspapīrošanas papildpakalpojumiem.
                     
                  
         
            20. pants
            Operacionālais risks
            
               1.   Vērtspapīrošanas repozitorija reģistrācijas pieteikumā ietver šādu informāciju:
               
                           a)
                        
                        
                           detalizētu aprakstu par pieejamajiem resursiem un procedūrām, kas paredzētas, lai noteiktu un mazinātu operacionālo risku un jebkuru citu būtisku risku, kam pieteikuma iesniedzējs ir pakļauts, tostarp jebkuru šim nolūkam sagatavotu attiecīgu politiku, metodikas, iekšējo procedūru aprakstu un rokasgrāmatu kopijas;
                        
                     
                           b)
                        
                        
                           aprakstu par likvīdajiem neto aktīviem, kas tiek finansēti no pašu kapitāla, lai segtu iespējamos vispārējos komercdarbības zaudējumus nolūkā turpināt sniegt vērtspapīrošanas pamatpakalpojumus;
                        
                     
                           c)
                        
                        
                           novērtējumu par to, vai pieteikuma iesniedzēja finanšu resursi ir pietiekami, lai segtu kritiski svarīgo darbību un pakalpojumu pārtraukšanas vai reorganizācijas operatīvās izmaksas vismaz deviņu mēnešu laikposmā;
                        
                     
                           d)
                        
                        
                           pieteikuma iesniedzēja komercdarbības nepārtrauktības plānu un politikas aprakstu attiecībā uz šā plāna atjaunināšanu, tostarp:
                           
                                       i)
                                    
                                    
                                       visus komercdarbības procesus, resursus, eskalācijas procedūras un saistītās sistēmas, kas ir kritiski nozīmīgas pieteikuma iesniedzēja vērtspapīrošanas pamatpakalpojumu nodrošināšanai, tostarp visus attiecīgos ārpakalpojumus un ietverot pieteikuma iesniedzēja stratēģiju, politiku un mērķus minēto procesu nepārtrauktības sasniegšanai;
                                    
                                 
                                       ii)
                                    
                                    
                                       jebkādas ieviestas vienošanās ar citiem finanšu tirgus infrastruktūras pakalpojumu sniedzējiem, tostarp citiem vērtspapīrošanas repozitorijiem;
                                    
                                 
                                       iii)
                                    
                                    
                                       noteikumus, ar kuriem nodrošina kritiski svarīgo funkciju minimālo pakalpojumu līmeni un paredzamo laiku šo funkciju pilnīgai atjaunošanai;
                                    
                                 
                                       iv)
                                    
                                    
                                       maksimāli pieņemamo komercdarbības procesu un sistēmu atjaunošanas laiku, ņemot vērā Regulas (ES) 2017/2402 7. panta 1. punktā noteiktos pārskatu sniegšanas termiņus un informācijas apjomu, kas pieteikuma iesniedzējam ir jāapstrādā ceturkšņa periodā;
                                    
                                 
                                       v)
                                    
                                    
                                       procedūras par to, kā rīkoties ar incidentu žurnalēšanu un pārbaudēm;
                                    
                                 
                                       vi)
                                    
                                    
                                       periodiskas testēšanas programmu, ar kuru nodrošina, ka tiks veiktas pietiekamas pārbaudes, lai aptvertu atbilstīgu iespējamo scenāriju klāstu īstermiņā un vidējā termiņā, tostarp sistēmu kļūmes, dabas katastrofas, sakaru traucējumus, būtisko darbinieku zaudējumu un nespēju izmantot regulāri izmantotās telpas, un paredz testus, lai noteiktu, kā datortehnika, programmatūra un sakari reaģē uz iespējamiem draudiem, kā arī rezultātus un turpmākas darbības, kas izriet no jebkādiem testiem un tām sistēmām, par kurām ir pierādīts, ka tās nespēj tikt galā ar konkrētajiem scenārijiem, kas tiek testēti;
                                    
                                 
                                       vii)
                                    
                                    
                                       pieejamo alternatīvo tehnisko un operatīvo vietņu skaitu, to atrašanās vietu, minēto vietņu resursus salīdzinājumā ar galveno vietu un komercdarbības nepārtrauktības procedūras gadījumā, ja ir jāizmanto alternatīvas vietnes;
                                    
                                 
                                       viii)
                                    
                                    
                                       informāciju par piekļuvi sekundārajai komercdarbības vietai, lai darbinieki varētu nodrošināt vērtspapīrošanas pamatpakalpojumu nepārtrauktību, ja galvenā biroja atrašanās vieta nav pieejama;
                                    
                                 
                                       ix)
                                    
                                    
                                       plānus, procedūras un pasākumus attiecībā uz ārkārtas situāciju risināšanu un personāla drošības nodrošināšanu;
                                    
                                 
                                       x)
                                    
                                    
                                       plānus, procedūras un pasākumus, lai pārvaldītu krīzes, koordinētu vispārējos komercdarbības nepārtrauktības centienus un noteiktu to savlaicīgas (pieteikuma iesniedzēja noteiktā reģenerācijas termiņā) un efektīvas aktivizēšanas, mobilizācijas un eskalācijas spējas;
                                    
                                 
                                       xi)
                                    
                                    
                                       plānus, procedūras un pasākumus attiecībā uz to, kā pieteikuma iesniedzēja noteiktajā reģenerācijas laikposmā reģenerēt pieteikuma iesniedzēja sistēmas, datorprogrammatūras un infrastruktūras sastāvdaļas;
                                    
                                 
                                       xii)
                                    
                                    
                                       sīkāku informāciju par personāla apmācību par komercdarbības nepārtrauktības pasākumiem un individuālajiem uzdevumiem šajā sakarībā, tostarp attiecībā uz konkrētiem drošības operāciju darbiniekiem, kas ir gatavi nekavējoties reaģēt uz pakalpojumu traucējumiem;
                                    
                                 
                     
                           e)
                        
                        
                           aprakstu par pasākumiem, ar kuriem tiek nodrošināti pieteikuma iesniedzēja vērtspapīrošanas pamatpakalpojumi traucējumu gadījumā, un lietotāju un citu trešo personu iesaistīšanos šajos pasākumos;
                        
                     
                           f)
                        
                        
                           aprakstu par pieteikuma iesniedzēja pasākumiem, ko tas izmanto, lai savā tīmekļa vietnē publicētu informāciju un nekavējoties informētu EVTI un citus lietotājus par jebkādiem pakalpojumu pārtraukumiem vai pieslēguma pārrāvumiem, kā arī laiku, kas vajadzīgs, lai atsāktu normālu pakalpojuma sniegšanu;
                        
                     
                           g)
                        
                        
                           aprakstu par pieteikuma iesniedzēja pasākumiem, kas ļautu darbiniekiem pastāvīgi uzraudzīt informācijas tehnoloģiju sistēmu veiktspēju reāllaikā.
                        
                     
            
               2.   Vērtspapīrošanas repozitorija reģistrācijas pieteikumā ietver politikas un procedūru kopiju, lai nodrošinātu raitu informācijas nodošanu citiem vērtspapīrošanas repozitorijiem un pārskatu plūsmu pārvirzīšanu uz citiem vērtspapīrošanas repozitorijiem.
            
         
         
            21. pants
            Ārpakalpojumu izmantošana
            
               1.   Vērtspapīrošanas repozitorija reģistrācijas pieteikums apliecina, ka, ja pieteikuma iesniedzējs organizē darbības, kuras tā vārdā veiks trešās personas, tostarp uzņēmumi, ar kuriem tam ir ciešas saiknes, tas pārliecinās, ka trešās puses pakalpojumu sniedzējam ir spējas un kapacitāte šīs darbības veikt uzticami un profesionāli.
            
            
               2.   Vērtspapīrošanas repozitorija reģistrācijas pieteikumā precizē vai ietver visu turpmāk norādīto informāciju:
               
                           a)
                        
                        
                           aprakstu par ārpakalpojumu sniedzējiem uzticēto darbību jomu, kā arī sīkāku informāciju un apmēru, kāda šīs darbības uztic ārpakalpojumu sniedzējiem;
                        
                     
                           b)
                        
                        
                           attiecīgo pakalpojumu līmeņa vienošanos kopiju, ar skaidri izklāstītām funkcijām un atbildības jomām, rādītājiem un mērķiem attiecībā uz ikvienu pieteikuma iesniedzēja galveno prasību saistībā ar ārpakalpojumiem, metodēm, kas izmantotas, lai uzraudzītu ārpakalpojumu sniedzējiem uzticēto funkciju pakalpojumu līmeni, un pasākumiem vai darbībām, kas veicami gadījumā, ja netiek sasniegti pakalpojumu līmeņa mērķi;
                        
                     
                           c)
                        
                        
                           to līgumu kopiju, kuri reglamentē šīs pakalpojumu līmeņa vienošanās, tostarp trešās personas pakalpojumu sniedzēja identifikāciju;
                        
                     
                           d)
                        
                        
                           visu ārējo ziņojumu kopijas par ārpakalpojumu sniedzējiem uzticētajām darbībām, ja tādi ir pieejami;
                        
                     
                           e)
                        
                        
                           sīkāku informāciju par organizatoriskiem pasākumiem un politiku attiecībā uz ārpakalpojumu izmantošanu un to radītiem riskiem, kā noteikts 4. punktā.
                        
                     
            
               3.   Reģistrācijas pieteikumā apliecina, ka ārpakalpojumu izmantošana nemazina pieteikuma iesniedzēja spējas veikt augstākās vadības vai vadības struktūras funkcijas.
            
            
               4.   Vērtspapīrošanas repozitorija reģistrācijas pieteikumā ietver informāciju, kas ir pietiekama, lai apliecinātu to, kā pieteikuma iesniedzējs joprojām ir atbildīgs par ārpakalpojumu sniedzējiem uzticētajām darbībām, un aprakstu par organizatoriskajiem pasākumiem, ko pieteikuma iesniedzējs veicis, lai nodrošinātu:
               
                           a)
                        
                        
                           to, ka trešās personas pakalpojumu sniedzējs ārpakalpojumu sniedzējiem uzticētās darbības veic efektīvi un saskaņā ar piemērojamiem tiesību aktiem un normatīvām prasībām un ka trešās personas pakalpojumu sniedzējs atbilstīgi novērš konstatētās darbību neizpildes;
                        
                     
                           b)
                        
                        
                           to, ka pieteikuma iesniedzējs identificē riskus, kas saistīti ar ārpakalpojumu sniedzējiem uzticētām darbībām, un veic šo risku pienācīgu periodisku uzraudzību;
                        
                     
                           c)
                        
                        
                           to, ka pieteikuma iesniedzējam ir atbilstīgas kontroles procedūras attiecībā uz ārpakalpojumu sniedzējiem uzticētām darbībām, tostarp šo darbību un to risku efektīva uzraudzība;
                        
                     
                           d)
                        
                        
                           atbilstīgu ārpakalpojumiem nodoto darbību komercdarbības nepārtrauktību.
                        
                     Pirmās daļas d) apakšpunkta piemērošanas nolūkā pieteikuma iesniedzējs sniedz informāciju par trešās personas pakalpojumu sniedzēja komercdarbības nepārtrauktības pasākumiem, tostarp pieteikuma iesniedzēja novērtējumu par šo komercdarbības nepārtrauktības pasākumu kvalitāti un vajadzības gadījumā par to komercdarbības nepārtrauktības pasākumu uzlabojumiem, ko pieprasījis pieteikuma iesniedzējs.
            
            
               5.   Ja trešās personas pakalpojumu sniedzēju uzrauga regulatīva iestāde, reģistrācijas pieteikumā ietver arī informāciju, kas pierāda, ka trešās personas pakalpojumu sniedzējs sadarbojas ar šo iestādi saistībā ar ārpakalpojumu darbībām.
            
         
         
            22. pants
            Drošība
            
               1.   Vērtspapīrošanas repozitorija reģistrācijas pieteikumā ietver pierādījumus tam, ka:
               
                           a)
                        
                        
                           tā informācijas tehnoloģiju sistēmas ir aizsargātas pret ļaunprātīgu izmantošanu vai neatļautu piekļuvi;
                        
                     
                           b)
                        
                        
                           tā informācijas sistēmas, kas definētas Eiropas Parlamenta un Padomes Direktīvas 2013/40/ES (12) 2. panta a) punktā, ir aizsargātas pret uzbrukumiem;
                        
                     
                           c)
                        
                        
                           ir novērsta nesankcionēta konfidenciālas informācijas izpaušana;
                        
                     
                           d)
                        
                        
                           ir nodrošināta saskaņā ar Regulu (ES) 2017/2402 saņemtās informācijas drošība un integritāte.
                        
                     
            
               2.   Pieteikumā ietver pierādījumu tam, ka pieteikuma iesniedzējs ir ieviesis pasākumus, lai ātri un savlaicīgi identificētu un pārvaldītu 1. punktā minētos riskus.
            
            
               3.   Attiecībā uz 1. un 2. punktā minēto fizisko un elektronisko drošības pasākumu pārkāpumiem pieteikumā ietver pierādījumu tam, ka pieteikuma iesniedzējs ir veicis pasākumus, lai ātri un savlaicīgi:
               
                           a)
                        
                        
                           paziņotu EVTI par incidentu, kas izraisījis pārkāpumu;
                        
                     
                           b)
                        
                        
                           iesniegtu EVTI ziņojumu par incidentu, norādot incidenta būtību un sīkāku informāciju par to, veiktos pasākumus incidenta pārvarēšanai un veiktās iniciatīvas līdzīgu incidentu novēršanai;
                        
                     
                           c)
                        
                        
                           informētu lietotājus par incidentu, ja tos ir ietekmējis šis pārkāpums.
                        
                     
         
         
            23. pants
            Verificēšanas procedūras
            
               1.   Vērtspapīrošanas repozitorija reģistrācijas pieteikumā ietver aprakstu par politiku un procedūrām, ko pieteikuma iesniedzējs ieviesis, lai:
               
                           a)
                        
                        
                           autentificētu tā lietotāja identitāti, kas piekļūst pieteikuma iesniedzēja sistēmām;
                        
                     
                           b)
                        
                        
                           izsniegtu atļauju un atļautu reģistrēt informāciju, ko pieteikuma iesniedzējs saņēmis saskaņā ar Regulu (ES) 2017/2402 attiecībā uz attiecīgo vērtspapīrošanu;
                        
                     
                           c)
                        
                        
                           ievērotu 2. līdz 4. pantu Deleģētajā regulā (ES) 2020/1229;
                        
                     
                           d)
                        
                        
                           verificētu un norādītu atkārtotu informācijas iesniegšanu;
                        
                     
                           e)
                        
                        
                           identificētu nesaņemto informāciju, ja ir noteikts pienākums šo informāciju darīt pieejamu saskaņā ar Regulas (ES) 2017/2402 7. panta 1. punktu.
                        
                     
            
               2.   Pieteikumā ietver arī dokumentāciju, kurā sniegti vairāki detalizēti pārbaudes gadījumu piemēri, tostarp attēlus, kas apliecina pieteikuma iesniedzēja spēju izpildīt 1. punktā noteiktos pienākumus. Attiecībā uz 1. punkta c) apakšpunktu iesniedz vairākus detalizētus pārbaudes gadījumu piemērus par katru verifikāciju, kas uzskaitīta 4. pantā Deleģētajā regulā (ES) 2020/1229.
            
         
         
            24. pants
            Sagatavotās informācijas kvalitāte
            Attiecībā uz informāciju, ko pieteikuma iesniedzējs sagatavojis saskaņā ar Deleģēto regulu (ES) 2020/1229, vērtspapīrošanas repozitorija reģistrācijas pieteikumā ietver detalizētu aprakstu par procedūrām, ko pieteikuma iesniedzējs ieviesis, lai nodrošinātu, ka tas precīzi dara pieejamu informāciju, kas saņemta no pārskatu sniedzējām struktūrām, pašam neieviešot nekādas kļūdas vai neizlaižot informāciju.
         
         
            25. pants
            Konfidencialitāte
            
               1.   Vērtspapīrošanas repozitorija reģistrācijas pieteikumā ietver detalizētu aprakstu par iekšējo politiku, procedūrām un mehānismiem, ar kuriem novērš:
               
                           a)
                        
                        
                           pieteikuma iesniedzēja uzturētas informācijas izmantošanu nelikumīgiem mērķiem;
                        
                     
                           b)
                        
                        
                           konfidenciālas informācijas atklāšanu;
                        
                     
                           c)
                        
                        
                           pieteikuma iesniedzēja uzturētas informācijas komerciālu izmantošanu, ja šāds izmantojums ir aizliegts.
                        
                     
            
               2.   Šā panta 1. punktā minētajā aprakstā ietver to iekšējo procedūru aprakstu, kas attiecas uz atļaujām darbiniekiem izmantot paroles, lai piekļūtu informācijai, precizējot darbinieka nolūku, aplūkotās informācijas apjomu un jebkādus informācijas izmantošanas ierobežojumus.
            
            
               3.   Pieteikuma iesniedzēji iesniedz EVTI informāciju par procesiem tāda reģistra uzturēšanai, kurā identificē katru darbinieku, kas piekļūst pieteikuma iesniedzēja uzturētajai informācijai, piekļuves laiku, aplūkotās informācijas būtību un nolūku.
            
         
         
            26. pants
            Informācijas uzturēšanas politika
            
               1.   Vērtspapīrošanas repozitorija reģistrācijas pieteikumā ietver šādu informāciju:
               
                           a)
                        
                        
                           uzskaites sistēmas, politiku un procedūras, kas tiek izmantotas, lai nodrošinātu, ka tādu informāciju, ko pārskata sniedzēja struktūra ar pieteikuma iesniedzēja starpniecību dara pieejamu saskaņā ar Regulu (ES) 2017/2402, pieteikuma iesniedzējs reģistrē un uztur atbilstoši Regulas (ES) Nr. 648/2012 80. panta 3. punktam, ko piemēro saskaņā ar Regulas (ES) 2017/2402 10. panta 2. punktu;
                        
                     
                           b)
                        
                        
                           detalizētu aprakstu par uzskaites sistēmām, politiku un procedūrām, kas tiek izmantotas, lai nodrošinātu, ka informācija, ko pārskata sniedzēja struktūra ar pieteikuma iesniedzēja starpniecību dara pieejamu saskaņā ar Regulu (ES) 2017/2402 tiek pareizi grozīta un atbilst attiecīgajām leģislatīvām vai regulatīvām prasībām;
                        
                     
                           c)
                        
                        
                           informāciju par tādas informācijas saņemšanu un pārvaldību, ko pārskata sniedzēja struktūras ar pieteikuma iesniedzēja starpniecību darījusi pieejamu saskaņā ar Regulu (ES) 2017/2402, tostarp aprakstu par jebkuru politiku un procedūrām, ko pieteikuma iesniedzējs ieviesis, lai nodrošinātu:
                           
                                       i)
                                    
                                    
                                       saņemtās informācijas savlaicīgu un precīzu reģistrēšanu;
                                    
                                 
                                       ii)
                                    
                                    
                                       visas tādas saņemtās informācijas uzskaiti, kas attiecas uz vērtspapīrošanas darījuma saņemšanu, grozīšanu vai izbeigšanu ziņojumu žurnālā;
                                    
                                 
                                       iii)
                                    
                                    
                                       informācijas uzturēšanu gan tiešsaistē, gan bezsaistē;
                                    
                                 
                                       iv)
                                    
                                    
                                       informācijas pienācīgu kopēšanu komercdarbības nepārtrauktības mērķiem.
                                    
                                 
                     
            
               2.   Reģistrācijas pieteikumā iekļauj arī pieteikuma iesniedzēja politiku un procedūras, lai nekavējoties reģistrētu un vismaz 10 gadus pēc vērtspapīrošanas darījuma izbeigšanas uzturētu tādas sagatavotās informācijas verifikāciju un validāciju, ko iesniedzis pieteikuma iesniedzējs saskaņā ar Deleģēto regulu (ES) 2020/1229.
            
         
         
            27. pants
            Maksu samaksa
            Vērtspapīrošanas repozitorija reģistrācijas pieteikumā ietver apliecinājumu par Regulas (ES) 2017/2402 16. pantā minētās reģistrācijas maksas samaksāšanu.
         
         
            28. pants
            Pieteikuma precizitātes un pilnīguma pārbaude
            
               1.   Jebkurai reģistrācijas procesā EVTI iesniegtai informācijai pievieno vēstuli, ko parakstījis pieteikuma iesniedzēja valdes loceklis un pieteikuma iesniedzēja augstākās vadības pārstāvis un kas apliecina, ka iesniegtā informācija, ciktāl viņiem zināms, ir precīza un pilnīga dienā, kad to iesniedz.
            
            
               2.   Ja vajadzīgs un iespējams, informācijai pievieno arī attiecīgo uzņēmuma juridisko dokumentāciju, kas apliecina pieteikumā ietvertās informācijas pareizību.
            
         
         
            29. pants
            Informācijas prasības reģistrētam darījumu reģistram, kas vēlas sniegt vērtspapīrošanas pamatpakalpojumus
            
               1.   Reģistrācijas paplašināšanas pieteikums, kas iesniegts saskaņā ar Regulas (ES) 2017/2402 10. panta 5. punkta b) apakšpunktu, piemērojot minētās regulas 7. pantu, ietver šādu informāciju un dokumentus, kādi ir nepieciešami saskaņā ar šādiem šīs regulas noteikumiem:
               
                           a)
                        
                        
                           2. pants, izņemot 2. punkta d) apakšpunktu;
                        
                     
                           b)
                        
                        
                           3. pants;
                        
                     
                           c)
                        
                        
                           5. pants, izņemot 2. punkta d) apakšpunktu;
                        
                     
                           d)
                        
                        
                           6. pants;
                        
                     
                           e)
                        
                        
                           9. pants;
                        
                     
                           f)
                        
                        
                           10. panta b) punkts;
                        
                     
                           g)
                        
                        
                           12. pants;
                        
                     
                           h)
                        
                        
                           13. panta 2. punkts;
                        
                     
                           i)
                        
                        
                           14., 15. un 16. pants;
                        
                     
                           j)
                        
                        
                           17. panta b) punkts un 17. panta e) punkts;
                        
                     
                           k)
                        
                        
                           18. līdz 24. pants;
                        
                     
                           l)
                        
                        
                           25. panta 2. punkts;
                        
                     
                           m)
                        
                        
                           26., 27. un 28. pants.
                        
                     
            
               2.   Informāciju un dokumentus, kas vajadzīgi saskaņā ar šīs regulas noteikumiem un kas nav ietverti 1. punktā, iekļauj pieteikumā tikai tiktāl, ciktāl konkrētās informācijas vai dokumentācijas saturs pieteikuma iesniegšanas brīdī atšķiras no satura, kas pēdējo reizi sniegts EVTI pirms minētā laika saskaņā ar attiecīgi Regulas (ES) Nr. 648/2012 VI sadaļas 1. nodaļu vai Regulas (ES) 2015/2365 III nodaļu.
            
            
               3.   Piemērojot šo pantu, tiek uzskatīts, ka 2. panta 3. un 4. punktā un 3. līdz 28. pantā minētās atsauces uz reģistrācijas pieteikumu ietver atsauci uz pieteikumu par reģistrācijas paplašināšanu.
            
         
         
            30. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 347, 28.12.2017., 35. lpp.
         
         
            (2)  Eiropas Parlamenta un Padomes 2012. gada 4. jūlija Regula (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (OV L 201, 27.7.2012., 1. lpp.).
         
            (3)  Eiropas Parlamenta un Padomes 2015. gada 25. novembra Regula (ES) 2015/2365 par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. 648/2012 (OV L 337, 23.12.2015., 1. lpp.).
         
            (4)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
         
            (5)  Eiropas Parlamenta un Padomes 2002. gada 19. jūlija Regula (EK) Nr. 1606/2002 par starptautisko grāmatvedības standartu piemērošanu (OV L 243, 11.9.2002., 1. lpp.).
         
            (6)  Eiropas Parlamenta un Padomes 2013. gada 26. jūnija Direktīva 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK (OV L 182, 29.6.2013., 19. lpp.).
         
            (7)  Eiropas Parlamenta un Padomes 2006. gada 17. maija Direktīva 2006/43/EK, ar ko paredz gada pārskatu un konsolidēto pārskatu obligātās revīzijas, groza Padomes Direktīvu 78/660/EEK un Padomes Direktīvu 83/349/EEK un atceļ Padomes Direktīvu 84/253/EEK (OV L 157, 9.6.2006., 87. lpp.).
         
            (8)  Komisijas 2019. gada 29. novembra Deleģētā regula (ES) 2020/1229, ar ko Eiropas Parlamenta un Padomes Regulu (ES) 2017/2402 papildina saistībā ar regulatīvajiem tehniskajiem standartiem attiecībā uz vērtspapīrošanas repozitorija darbības standartiem datu vākšanai, apkopošanai, salīdzināšanai, piekļuvei un pilnīguma un konsekvences pārbaudīšanai (skatīt šā Oficiālā Vēstneša 335. lpp.).
         
            (9)  Komisijas 2019. gada 29. oktobra Īstenošanas regula (ES) 2020/1225, ar ko nosaka īstenošanas tehniskos standartus attiecībā uz formātu un standartizētām veidnēm, kuras iniciatoram, sponsoram un īpašam nolūkam dibinātai sabiedrībai, kas veic vērtspapīrošanu, ir jāizmanto, lai darītu pieejamu informāciju un datus par vērtspapīrošanu (skatīt šā Oficiālā Vēstneša 217. lpp.).
         
            (10)  Komisijas 2019. gada 12. novembra Īstenošanas regula (ES) 2020/1227, ar ko nosaka īstenošanas tehniskos standartus attiecībā uz veidnēm informācijas sniegšanai saskaņā ar VPS paziņojumu sniegšanas prasībām (skatīt šā Oficiālā Vēstneša 315. lpp.).
         
            (11)  Komisijas 2019. gada 16. oktobra Deleģētā regula (ES) 2020/1224, ar ko Eiropas Parlamenta un Padomes Regulu (ES) 2017/2402 papildina attiecībā uz regulatīviem tehniskajiem standartiem, kuros precizēta informācija un dati, kas iniciatoram, sponsoram un īpašam nolūkam dibinātai sabiedrībai, kura veic vērtspapīrošanu, ir jādara pieejami par vērtspapīrošanas darījumu (skatīt šā Oficiālā Vēstneša 1. lpp.).
         
            (12)  Eiropas Parlamenta un Padomes 2013. gada 12. augusta Direktīva 2013/40/ES par uzbrukumiem informācijas sistēmām, un ar kuru aizstāj Padomes Pamatlēmumu 2005/222/TI (OV L 218, 14.8.2013., 8. lpp.).